Munkagép vágott át gázvezetéket három településen
Kísértetiesen hasonló baleset történt Sarkadon, Mélykúton és Pilisvörösváron.
Munkagép vágott át egy utcai gázvezetéket Sarkadon szombaton, emiatt 14 embernek kellett iegy időre elhagynia az otthonát – tájékoztatta a Békés Megyei Katasztrófavédelmi Igazgatóság szóvivője az MTI-t.

Röviddel később hasonló hír érkezett Pilisvörösvárról, ahol a Sas utcában vágtak át egy gerincvezetéket. A szivárgó vezeték 100 méteres körzetét kiürítették. Itt 20 embert érintett az ideiglenes kitelepítés, de a veszélyt már itt is sikerült elhárítani.

Reggel szintén hasonló baleset történt a Bács-Kiskun megyei Mélykúton. Ott rövid időre 25 embernek kellett elhagynia házát, miután megsérült egy 160 milliméter átmérőjű gázvezeték. Kilenc óra körül sikerült megszüntetni a szivárgást, így a lakók már hazatérhettek.
baleset